বেহালার বেসরকারি নার্সিংহোমের আগুন

কলকাতা: শহরের ফের অগ্নিকাণ্ড। রবিবার সন্ধ্যায় বেহালার সখের বাজারের একটি বেসরকারি নার্সিংহোমের আগুন (Fire Broke Out Nursinghome Behala) লাগে। সূত্রের খবর, ওই নার্সিংহোমের প্রথম তলায় আগুন লাগে। সেই সময় নার্সিংহোমের ভেতরে বহু রোগী ছিল। তাদের ইতিমধ্যে বের করে আনা হয়েছে। খবর দেওয়া হয় দমকলে। প্রথমিক অনুমান, শর্ট সার্কিট থেকে মূলত আগুন লেগেছে।

সূত্রের খবর, রবিবার ৭ টা ২০ দিকে বেহালার বেসরকারি নার্সিংহোমে আগুন লাগে। সেই সময় নার্সিংহোমের ভেতরে বহু রোগী ছিল। স্বাভাবিকভাবেই রোগীদের মধ্যে আতঙ্ক ছড়ায়। তড়িঘড়ি খবর দেওয়া হয় দমকলে। একটি ইঞ্জিন এসে আগুন নেভায়। সূত্রের খবর, ওই নার্সিংহোমের পাশেই আরও একটি ক্লিনিক রয়েছে। অগ্নিকাণ্ডের ঘটনায় নার্সিংহোম থেকে বেশ কিছু রোগীদের ওই ক্লিনিককে স্থানান্তরিত করা হয়। বাকিদের অন্য হাসপাতালে পাঠানোর ব্যবস্থা করা হয়। তবে আগুনের ভয়াবহতা সে ভাবে না হলেও, ঘটনার পর হইচই শুরু হয়ে যায় নার্সিংহোম চত্বরে। দমকলের কর্মীরা বিদ্যুৎ সংযোগ বন্ধ করে আগুন নিয়ন্ত্রণে আনে।

আরও পড়ুন: মিলল ছাড়পত্র! কবে চালু হচ্ছে এসপ্ল্যানেড-শিয়ালদহ রুটে মেট্রো?

অন্য খবর দেখুন